Cech (33) frykter Uniteds 14 år yngre angrepsvåpen
London-lagets tsjekkiske keeper avslører før storkampen søndag at han og resten av Arsenal-spillerne har studert Manchester Uniteds Martial nøye. – Det er alltid vanskelig når du bytter klubb og kommer til et sted hvor forventningene er høye. Alle vil se hva du kan, hvor god du er, men han har hatt en fantastisk start på United-karrieren, sier Petr Cech til Arsenals nettside. Supersøndag i VG Direkte: Everton - Liverpool kl. 14.30 - Arsenal - Manchester United kl. 17.00 Franske Martial forlot Monaco for en ellevill overgangssum i begynnelsen av september. Men verdens dyreste tenåring har allerede startet nedbetalingen. – Kanskje hjelper entusiasmen og gleden du får ved å bli Premier League-spiller i begynnelsen, men deretter stiller folk krav til deg og minner deg om at det er du som skal være lagets toppscorer... – Han har naturligvis fått en drømmestart og vi er nødt til å sørge for at den ikke fortsetter, sier Petr Cech. VGs oddstips: Slik ender superkampene på søndagDet knytter seg alltid store forvetninger til et oppgjør mellom Arsenal og Manchester United. Historien er også full av heftige kamper. 2003-møtet i Manchester har for eksempel fått navnet «Battle of Old Trafford». Klubblegendene vurderer storkampen: – Arsenal mangler ledertyper og vinnere Årets første kamp mellom lagene spilles på Emirates Stadium i London. Og for første gang på en god stund er både Arsenal og Manchester United helt i toppen av Premier League.Men den tidligere Premier League-spilleren Stan Collymore, som har en fortid i klubber som Liverpool og Aston Villa, mener i likhet med Roy Keane at Arsenal under Arsène Wenger mangler ledere på banen. – Det som får mange Arsenal-tilhengere og nøytrale fotballelskere til å klø seg i hodet er at for et lag som spiller fantastisk fotball, har de en overraskende stor mangel på ledere og evne til å kjempe seg til seirer. Og det kommer fra Wengers personlighet, mener Collymore. Rekdal: – Liverpool er ikke et topplag Om den påståtte lederskapsmangelen får konsekvenser mot Manchester United, får vi svaret på klokken 17.00 søndag. Med seier vil Manchester United være på tabelltopp i Premier League.
Petr Cech (33) overlater ingenting til tilfeldighetene når Manchester Uniteds Anthony Martial (19) kommer til London.